युरोपेली च्याम्पियन्स लिग : कस्तो छ त अन्तिम १६ को ड्र ?
अबको केही दिनमा सुरु हुनेछ, युरोपेली च्याम्पियन्स लिगको खास प्रतिस्पर्धा । यस्तो किनभन्दा प्रतियोगिता नकआउट चरण पुगिसकेको छ र अबको पालो हो, अन्तिम १६ का खेलको ।
काठमाडौँ — अबको केही दिनमा सुरु हुनेछ, युरोपेली च्याम्पियन्स लिगको खास प्रतिस्पर्धा । यस्तो किनभन्दा प्रतियोगिता नकआउट चरण पुगिसकेको छ र अबको पालो हो, अन्तिम १६ का खेलको ।अब लिग चरणमा जस्तो फेरि सम्हालिएर खेल्ने अवसर पनि हुन्न । यसमा चुनौती बाँकी रहेका टिम युरोपकै सबैभन्दा बलिया हुन् र यी क्लबले प्रस्तुत गर्ने चुनौती अब्बल दर्जाको हुनेमा कुनै शंका छैन् ।द गार्डियनले गरेको प्रतियागिताको अन्तिम १६ को ड्र को विश्लेषण यसप्रकार छ ।बोरुसिया डर्टमन्डविरुद्ध पीएसजीके यो सिजन पेरिस सेन्ट जर्मेन (पीएसजी) को हुन सक्ने छ त ? फ्रान्सेली घरेलु फुटबलमा जत्तिकै तहल्का मच्चाए पनि पीएसजीले युरोपमा भने अहिलेसम्म केही गर्न सकेको छैन भन्दा हुन्छ । अहिले पनि पीएसजी फ्रान्सेली लिग वानमा सात अंकले अगाडि छ ।टिमको प्रदर्शन धेरै अर्थमा नेयमारमा निर्भर हुनेछ र प्रश्न हो, उनले कसरी खेल्ने छ त ? बाेरुसियाकाे प्रदर्शन भने उतारचढावपूर्ण छ । यसले कहिले के कस्तो खेल्छ, भन्नै गाह्रो छ ।क्वाटरफाइनल पुग्ने सम्भावित टिम : पीएसजीरियल म्याड्रिडविद्ध म्यानचेस्टर सिटीरियल म्याड्रिडले लिग चरणमा समूह उपविजेता रहनुको सजाय भोग्दैछ, प्रतिद्वन्द्वीका रूपमा म्यानचेस्टर सिटी पाएर । सिजनको सुरुआतमा खराब लयमा रहेकाे रियलले जिनेदिन जिदानको नेतृत्वमा विस्तारै राम्रो खेल्न थालेको छ ।रियलको वास्तविक परीक्षा सिटीको हातबाट हुनेछ । सिटी भने सम्भवत: पेप ग्वार्डिओला आएयता सबैभन्दा खराव समयमा छ । घरेलु लिगमा सिटी शीर्ष स्थानमा रहेको लिभरपुलभन्दा १४ अंकले पछाडि छ,यसले पनि देखाउने गर्छ, टिमको प्रदर्शन कस्तो छ भनेर ।क्वाटरफाइनल पुग्ने सम्भावित टिम : म्यानचेस्टर सिटीएटलान्टाविरुद्ध भ्यालेन्सियायी दुई यस्ता टिम हुन्, जसकाविरुद्ध खेल्न पाए, अरू सबै टिम खुसी हुने थिए । संयोगले यी दुवै क्लब एक आपसमा भिड्ने भएका छन् ।एटलान्टा पहिलो पल्ट च्याम्पियन्स लिगमा खेलिरहेको छ र यहाँसम्म पुग्नु पनि उसका लागि ठूलो भाग्यको उपलब्धि हो । लिग चरणमा सुरुका तीन खेल गुमाएर पनि अविश्वसनीय ढंगले यो सिरी ए क्लब अन्तिम १६ मा पुगेको हो । भ्यालेन्सिया पनि भाग्यले नै यो चरणसम्म पुगेको छ, तर यहाँबाट अगाडि जान उसलाई गाह्रो छ ।क्वाटरफाइनल पुग्ने सम्भावित टिम : एटलान्टालिभरपुलविरुद्ध एटलेटिको म्याड्रिडलिभरपुल प्रतियोगिताको डिफेन्डिङ च्याम्पियन हो र टिमले यसपल्ट पनि राम्रो खेलिरहेको छ । लिग चरणमा प्रभावशाली प्रदर्शन गरेर नै योर्गन क्लोपको टिमले यो चरणसम्मको यात्रा तय गरेको छ ।यसपल्ट लिभरपुललाई घरेलु प्रिमियर लिगमा राम्रो खेल्ने दबाब पनि छ, त्यसैले उसले च्याम्पियन्स लिगलाई कसरी लिनेछ, त्यो हेर्न लायक छ । एटलेटिको म्याड्रिड भने पुर्ननिर्माणको चरणबाट गुज्रिरहेको छ । घरेलु लिगमा पनि उसको प्रदर्शन औसत मात्र छ ।क्वाटरफाइनल पुग्ने सम्भावित टिम : लिभरपुलचेल्सीविरुद्ध बायर्न म्युनिखसन् २०१२ मा चेल्सीले बायर्नको यात्रा तय गरेको थियो र त्यस सिजनको फाइनलमा बायर्न म्युनिखलाई उसकै घरमा हराएर सबैलाई स्तब्ध पारेको थियो । त्यो जित टाइब्रेकरमा सम्भव भएको थियो । त्यसयता चेल्सीले धेरै फरक यात्रा तय गरिसकेको छ र यसपल्ट यहाँसम्म पुग्नु पनि ठूलै उपलब्धि रहेको छ । यसपल्ट फेरि उसले बायर्न म्युनिखका रूपमा प्रतिद्वन्द्वी पाएको छ र यो सजिलो हुने छैन् । बायर्न आफै लयमा छ र सबैभन्दा उसको ठूलो अस्त्र हो, उत्कृष्ट लयमा रहेका पोलिस खेलाडी रोबर्टो लेवनडोस्की ।क्वाटरफाइनल पुग्ने सम्भावित टिम : बायर्न म्युनिखलियोनविरुद्ध युभेन्ट्सप्रतियोगिताको यो चरणमा पुगेर सबैभन्दा बढी कोही दबाबमा छ भने त्यो युभेन्ट्स नै हो । युरोपेली उपाधि जित्नकै लागि भनेर उसले गत सिजन पोर्चुगाली खेलाडी क्रिस्टियानो रोनाल्डोलाई किनेको थियो । तर त्यति बेला युभेन्ट्स आयाक्सको हातबाट पराजित रह्यो । यसपल्ट युभेन्ट्सको लक्ष्य माथिसम्म नै छ र यस्तो प्रदर्शनका लागि उसमाथि पर्याप्त दबाब हुनेछ । तर उसका लागि खुसीको खबर के भने लियोन आफै यसपल्ट खराव लयबाट गुज्रिरहेको छ ।क्वाटरफाइनल पुग्ने सम्भावित टिम : युभेन्ट्सटोटनहमविरुद्ध लेपजिपटोटनहमलाई यसपल्टको च्याम्पियन्स लिगमा डार्क हर्स मान्न सुरु भएको छ किनभने टिमको जिम्मा पाइसकेका छन्, सदाबहार जोसे मोउरिन्होले । उनी आएयता टोटनहम लय समात्न पनि सफल रहेको छ । टोटनहमको सबैभन्दा ठूलो समस्या हो, कमजोर डिफेन्स । अधिकांश समय यो निकै फितलो देखिन्छ । उसले यसपल्ट आरबी लेपजिप विपक्षी टिमका रूपमा पाएको छ । लेपजिप आफैले पनि जर्मन बुंडेसलिगामा राम्रो खेलिरहेको छ । त्यसैले प्रतिस्पर्धा रोमाञ्चक हुने निश्चित छ ।क्वाटरफाइनल पुग्ने सम्भावित टिम : टोटनहमबार्सिलोनाविरुद्ध नेपोलीबार्सिलोना घरेलु ला लिगाको शीर्ष स्थानमा छ । च्याम्पियन्स लिगको समूह चरणमा पनि विजेता रहन सफल रह्यो । तर पनि टिमको प्रदर्शनमा कोही खुसी छैनन, किनभने बार्सिलोनामाथि सधैं उत्तिकै राम्रो खेल्ने चुनौती हुने गर्छ ।लियोनल मेसी आफै पनि आफ्नो खेल जीवनको उत्कृष्ट लयमा छैनन, भलै उनले पनि राम्रा गोल निकालिरहेका छन् । यसको ठीकविपरीत नेपोली भने सबै प्रकारले नमीठो लयबाट गुज्रिरहेको छ, उसमा बार्सिलोनालाई रोक्ने क्षमता हुने छैन् ।क्वाटरफाइनल पुग्ने सम्भावित टिम : बार्सिलोना